Suuri seppo


I 

 Suuri seppo suomen kansan
 raudoittaa nyt rattaitansa.
 Laittaa raudat raavaanlaiset,
 renkaat, jouset joustavaiset,
 ettei murtuis matkan kesken,
 kun on korjaeltu äsken.

 Mutta suuri seppo kuule:
 Älä työtäs varmaks’ luule,
 ellet löydä lietsojata,
 sekä perään katsojata.

 Lietsojaks’ ois’ kylliks hyvät
 köyhälistön rivit syvät!
 Jos taas tahdot tarkastajan –,
 siihen valita voit – ajan!

 Historia kerran näyttää
 Kuinka työsi toiveet täyttää!

II 

 Siis kansani huomaa kahleesi,
 Älä kumarra kiiltoa kullan.
 Pois alttariltasi epäjumalat,
 – nuo kiiltävät muruset mullan.

 Vaikk’ kukkarovallan kuninkaat
 sun kullalla hautais peittoon,
 älä sentään myö esi-oikeuttas
 noin hetkiseen hernekeittoon!

 Kuule kullan kiilto ei kauaks’ nää
 elon usvien hämärän yössä –.
 Tosi-onnen sä voit vaan saavuttaa
 kanssa veljesi yhteistyössä.

Harjuri poika.

Lähde: Eteenpäin 18.1.1906.

Anonyymi
Runot
Eteenpäin
1906